U okviru projekta „Svako dijete ima pravo na obrazovanje“ financiranom iz Europskog socijalnog fonda, Operativnog programa Učinkoviti ljudski potencijali 2014. – 2020., a temeljem Natječaja „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV.“*,* objavljuje se

**JAVNI POZIV**

**za prijavu kandidata za izvršavanje poslova pomoćnika u nastavi**

**u osnovnim školama Grada Velike Gorice za školsku godinu 2021./22.**

I.

* Mjesto rada: osnovne škole kojima je osnivač Grad Velika Gorica
* Radno vrijeme: nepuno radno vrijeme – 21 do 33 sata tjedno
* Prijevoz na rad: u skladu s propisima za zaposlene u osnovnim školama
* Vrsta ugovora: ugovor o radu na određeno vrijeme do 10 mjeseci

II.

**UVJETI:**

* najmanje završena četverogodišnja srednja škola,
* nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi.

**III.**

**OPIS POSLOVA**

Osnovna je zadaća pomoćnika u nastavi pružanje neposredne podrške i pomoći učenicima s teškoćama u razvoju sa ciljem poboljšanja njihovih obrazovnih postignuća, uspješnije socijalizacije i emocionalnog funkcioniranja.

IV.

Odabir osoba koje će izvršavati poslove pomoćnika u nastavi izvršit će Projektni tim za pripremu i provedbu projekta „Svako dijete ima pravo na obrazovanje“ u suradnji s predstavnicima škola – partnera u projektu.

V.

S odabranim pomoćnicima u nastavi škole kojima je osnivač Grad Velika Gorica sklopit će ugovor o radu na određeno, nepuno radno vrijeme kojim će se definirati međusobna prava i obaveze.

VI.

Uz prijavu na javni poziv, kandidati su dužni priložiti:

* prijavni obrazac,
* životopis,
* dokaz o stručnoj spremi (neovjerena preslika),
* dokaz o hrvatskom državljanstvu (neovjerena preslika osobne iskaznice ili domovnice),
* dokaz o prebivalištu (neovjerena preslika osobne iskaznice ili uvjerenja o prebivalištu)
* dokaz da se ne vodi kazneni i istražni postupak (neovjerena preslika uvjerenja o nekažnjavanju – ne starije od 3 mjeseca).

Grad Velika Gorica zadržava pravo uvida u originale dokumenata.

VII.

Prijave se podnose preporučeno poštom ili predaju osobno na sljedeću adresu:  
   
**Grad Velika Gorica,**  
**Upravni odjel za predškolski odgoj, školstvo i šport**  
**Trg kralja Tomislava 34**  
**10410 Velika Gorica**  
   
s napomenom *„Prijava za pomoćnike u nastavi“*.  
    
Rok za podnošenje prijava je **16. srpnja 2021. godine**.  
Nepotpune i nepravodobne prijave neće se razmatrati.

Rezultati Javnoga poziva bit će objavljeni na [www.gorica.hr](http://www.gorica.hr) u skladu s uputama iz Obrasca prijave za kandidate.

Za sve informacije možete se obratiti na e-mail: [djeca@gorica.hr](mailto:djeca@gorica.hr)

KLASA: 602-02/21-01/109

URBROJ: 238-31-09/120-21-1

U Velikoj Gorici, 2.7.2021.